Publication: Magyar Közlöny
Issue: MK-2005-90 (Year: 2005, Number: 90)
Era: 2004-2010
Section: 1. számú melléklet az 54/2005. (VI. 30.) GKM rendelethez
Paragraph Index: 288

d) ha a tartány hõszigetelt: – a „hõszigetelt” vagy „vákuummal hõszigetelt” feliratot a feladási ország egyik hivatalos nyelvén, valamint, a következõ nyelvek közül egyiken vagy kettõn: kínai, orosz vagy német, hacsak a nemzetközi díjszabások vagy a vasutak közötti megállapodások mást nem írnak elõ. 2.7 Üzemeltetés 2.7.1 Ha a tartányok különbözõ gázok fuvarozására engedélyezettek, az alkalmazás megváltoztatásakor az ürítést, a tisztítást és a gáztalanítást olyan mértékben kell elvégezni, ami az üzemelés biztonságának eléréséhez szükséges. 2.7.2 A teli vagy üres, de tisztítatlan tartány fuvarozásra feladásakor a tartányon csak a betöltött vagy az éppen lefejtett gázra vonatkozó, a 2.6.3 pont szerinti érvényes adatoknak szabad láthatóknak lenniük, a többi gázra vonatkozó minden adatot le kell takarni. 2.7.3 Egy többelemes tankkonténer minden eleme csak ugyanazt a gázt tartalmazhatja. A 2 sorszám alatti gázok fuvarozása esetén minden elemet külön kell megtölteni és a többi elemtõl fémzárral biztosított szeleppel kell elzárni. 3. Különleges elõírások a 3 osztályra: Gyúlékony folyékony anyagok 3.1 Alkalmazási terület A 3. osztály következõ anyagai fuvarozhatók tankkonténerekben: 3.1.1 A 12. sorszám alá tartozó 1921 propilén-imin, stabilizált; 3.1.2 A 11., a 14–22., a 26., a 27. és a 41. sorszám a) betûje alatt felsorolt anyagok; 3.1.3 A 11., a 14–7. és a 41. sorszám b) betûje alatt felsorolt anyagok, valamint a 32. és a 33. sorszám anyagai; 3.1.4 Az 1–5., a 31., a 34. és a 61. sorszám anyagai, a 3.b) sorszám alá tartozó 1222 izopropil-nitrát, 1865 n-propil-nitrát és 1261 nitro-metán kivételével. Megjegyzés: Az alábbi anyagok: 11, 14 sorszám anyagai, a 17.b) sorszám alá tartozó 1230 metanol, a 27.a) sorszám alá tartozó 3286 gyúlékony folyadék, mérgezõ, maró, m.n.n, a 41. sorszám alá tartozó 2784 peszticid (23 °C alatt) fuvarozása a Belorusz Köztársaságba, a Lett Köztársaságba a Litván Köztársaságba, az Oroszországi Föderációba, Ukrajnába vagy a fenti országok területén átmenetben elõzetes egyeztetés után történhet. 3.2 Gyártás 3.2.1 A 3. osztály anyagainak fuvarozására használt tartányokat a 3.2.1.1–3.2.1.4. pontok alapján kell méretezni. 3.2.1.1 A 12. sorszám alá tartozó stabilizált propilén-imin fuvarozására használt tartányokat legalább 1,5 MPa számítási nyomásra (15 bar) kell méretezni. 3.2.1.2 A 3.1.2 pontban felsorolt anyagok fuvarozására használt tartányokat legalább 1 MPa számítási nyomásra (10 bar) kell méretezni. 3.2.1.3 A 3.1.3 pontban felsorolt anyagok fuvarozására használt tartányokat legalább 0,4 MPa számítási nyomásra (4 bar) kell méretezni. 3.2.1.4 A 3.1.4 pontban felsorolt anyagok fuvarozására használt tartányokat e függelék 1. részének elõírásai szerint kell méretezni. 3.3 Szerelvények 3.3.1 A 3.1.1 és a 3.1.2 pontok alá tartozó anyagok fuvarozására használt tartányokon minden nyílást a folyadék szintje felett kell elhelyezni. Egyetlen csõáttörés vagy csõcsonk sem lehet a tartány falán a folyadék szintje alatt. A tartánynak légmentesen zárhatónak kell lennie, és a zárószerkezeteket reteszelhetõ sapkával kell védeni. 3.3.2 A 3.1.3 és 3.1.4 pontok alá tartozó anyagok fuvarozására használt tartányok alulról üríthetõk is lehetnek. A 3.1.3 pontban felsorolt anyagok, kivéve a 33. sorszám anyagait, fuvarozására használt tartányoknak légmentesen zárhatóknak kell lenniük. 3.3.3 Ha a 3.1.1, a 3.1.2 vagy a 3.1.3 pont alá tartozó anyagok, kivéve a 33. sorszám anyagait, fuvarozására használt tartányok biztonsági szeleppel vannak ellátva, a szelepek elé hasadótárcsát kell elhelyezni. A hasadótárcsa és a biztonsági szelep elhelyezésének meg kell felelnie az illetékes hatóság elõírásainak. Ha a 3.1.4 pont alá tartozó, legfeljebb 61 °C lobbanáspontú anyagok fuvarozására használt tartányok nem zárható szellõztetõ berendezéssel vannak ellátva, a szellõztetõ berendezést lángzáró szerkezettel kell ellátni vagy annak a robbanási nyomással szemben ellenállónak kell lennie. 3.3.4 Ha a tartányok nemfémes védõbevonattal (béléssel) vannak ellátva, ezt úgy kell kialakítani, hogy az elektrosztatikus feltöltõdés ne okozhasson gyulladásveszélyt. A 61.c) sorszám anyagainak fuvarozásához használt tartányok alulról történõ ürítésére szolgáló szerkezete zárószeleppel ellátott külsõ kifolyócsonkból is állhat, ha deformálható fémes anyagból készült. 3.4 A gyártási típus jóváhagyása Nincsenek különleges elõírások. 3.5 Vizsgálatok 3.5.1 A 3.1.1, a 3.1.2 vagy a 3.1.3 pont alá tartozó anyagok fuvarozására használt tartányokat az üzembe helyezés elõtti és az idõszakos folyadéknyomás-próba során legalább 0,4 MPa (4 bar) nyomással kell kipróbálni. 3.5.2 A 3.1.4 pont alá tartozó anyagok fuvarozására használt tartányokat az üzembe helyezés elõtti és az idõszakos folyadéknyomás-próba során az 1.1.3.9 pontban meghatározott nyomással kell kipróbálni. 3.6 Jelölés Nincsenek különleges elõírások. 3.7 Üzemeltetés 3.7.1 A 3.1.1, a 3.1.2 vagy a 3.1.3 pont alá tartozó anyagok, kivéve a 33. sorszám anyagait, fuvarozására használt tartányokat a fuvarozás során légmentesen zárva kell tartani. A 3.1.1 és a 3.1.2 pont alatt felsorolt anyagok fuvarozására használt tartányok zárószerkezeteit reteszelhetõ sapkával védeni kell. 3.7.2 A 11., a 12., a 14–19., a 27., a 32. és a 41. sorszám anyagainak fuvarozására jóváhagyott tankkonténereket nem szabad élelmiszerek, más fogyasztási cikkek vagy takarmány fuvarozására használni. 3.7.3 Az 1.a) sorszám alá tartozó 1089 acetaldehidet csak akkor szabad alumíniumötvözetbõl gyártott tartányban fuvarozni, ha a tartányt kizárólag erre használják, és az acetaldehid savmentes. 3.7.4 A 3 osztály táblázatának 3.b) sorszámához tartozó megjegyzésben említett benzin az 1.1.3.8. pont szerint kialakított és az 1.3.4 és 1.3.5 pont elõírásainak megfelelõ szerelvényekkel rendelkezõ tartányban fuvarozható. 4. Különleges elõírások a 4.1 osztályra: Gyúlékony szilárd anyagok, a 4.2 osztályra: Öngyulladásra hajlamos anyagok és a 4.3 osztályra: Vízzel érintkezve gyúlékony gázokat fejlesztõ anyagok 4.1 Alkalmazási terület A 4.1, 4.2, 4.3 osztály következõ anyagai fuvarozhatók tankkonténerekben: 4.1.1 A 4.2 osztály 6., 17., 19. és 31–33. sorszámának a) betûje alatt felsorolt anyagok; 4.1.2 A 4.3 osztály 11.a) és 22. sorszáma alá tartozó anyagok; 4.1.3 A 4.3 osztály 1.,2., 3., 21., 23. és 25. sorszámának a) betûje alatt felsorolt anyagok; 4.1.4 A 4.3 osztály 11.a) sorszáma alá tartozó anyagok; 4.1.5 A 4.2 osztály 6., 8., 10., 17., 19. és 21. sorszámának és a 4.3 osztály 3., 21., 23. és 25. sorszámának

Source: https://magyarkozlony.hu/hivatalos-lapok/67999aaa35f8552be17fec6ce4bd7263e9e57266/dokumentumok/83f551493ccc674c35d0d800bdc7cb48a69fd11a/letoltes